Primeras taifas

As taifas fuoron un conchunto d'estaus chicos (ملوك الطوائف) que fuoron amaneixendo entre a desintegración d'o califato de Cordoba dende a fitna u guerra civil que esclató en 1009 dimpués d'a muerte d'o zaguer caudiello amirí Abd al-Malik al-Muzaffar y o derrocamiento d'o zaguer califa omeya Hisham III. En l'anyo 1031 o califato fue aboliu. As primeras taifas luitaban entre ellas y contra os reinos cristianos, y o suyo numero no yera fixo. As primeras taifas encomenzoron a desapareixer en l'anyo 1085 por a invasión almurabit. Os almurabitz consiguiron reunificar os territorios musulmans d'a peninsula baixo a suya sobiranía.

A diversidat etnica d'os musulmans, con etnias que prebaban de librar-sen d'o monopolio de poder d'os arabes en o Califato estió un d'os factors de división. En l'interior predominoron as taifas berbers, como a Taifa de Badajoz. En Levant se creyaron taifas eslavonas como a Tortosa u a Taifa de Denya, pero entre levant y l'interior bi heban taifas berbers como a Taifa d'Albarracín. Tamién en as zonas montanyosas d'Andalucía se creyaron taifas berbers como o reino Zirí de Granada, cerca de taifas arabes d'a ribera d'o Guadalquivir como a Taifa de Sevilla u a Taifa de Cordoba. En a val d'Ebro, a on primero dominaban os arabes yemenins sobre una aplastant mayoría muladí y mozarabe, as taifas de Zaragoza, Tudela y Leida son calificadas de taifas andalusís.

 Lista de primeras taifas 
 Taifa d'Albarracín: 1011-1104 (conquiesta por os almurabitz)
 Taifa d'Alchecira: 1035-58 (conquiesta por os hammudíes)
 Taifa d'Almería: 1011-91 (conquiesta por os almurabiz)
 Taifa d'Alpuent: 1009-1106 (conquiesta por os almurabiz)
 Taifa d'Arcos de la Frontera: 1011-91 (conquiesta por os almurabiz)
 Taifa de Badajoz: 1009-1094 (conquiesta por os almurabiz)
 Taifa de Balears o Taifa de Mallorca: 1076-1116 (conquiesta por os almurabiz)
 Taifa de Ceuta: 1061-1084 (conquiesta por os almurabiz)Maḏāhib al-ḥukkām fī nawāzil al-aḥkām, por ʻIyāḍ ibn Mūsá,Muḥammad Ibn al-Qāḍī ʻIyāḍ.
 Taifa de Calatayú: 1046-1055 (conquiesta por a taifa de Zaragoza)
 Taifa de Carmona: 1013-91 (conquiesta por os almurabiz)
 Taifa de Cordoba (republicas): 1031-91 (conquiesta por a taifa de Sevilla)
 Taifa de Denya: 1010/12-76 (conquiesta por a taifa de Zaragoza)
 Taifa de Granada (Garnata): 1013-90 (conquiesta por os almurabiz)
 Taifa de Lisbona: 1022-? (conquiesta por a taifa de Badajoz)
 Taifa de Lorca: 1051-91 (conquiesta por os almurabiz)
 Taifa de Malaga: 1026-57/58 (conquiesta por a taifa de Granada); 1073-90 (conquiesta por os almurabiz)
 Taifa de Mértola: 1033-91 (conquiesta por os almurabiz)
 Taifa de Molina: 1075 (conquiesta por a taifa de Valencia)
 Taifa de Morón: 1013-66 (conquiesta por a taifa de Sevilla)
 Taifa de Murcia: 1011/12-65 (conquiesta por a taifa de Valencia)
 Taifa de Murviedro y Sagunto: 1086-92 (conquiesta por os almurabiz)
 Taifa de Niebla: 1023/24-91 (conquiesta por a taifa de Sevilla)
 Taifa de Ronda: 1039/40-65 (conquiesta por a taifa de Sevilla)
 Taifa de Uelba: 1012/13-51/53 (conquiesta por a taifa de Sevilla)
 Taifa de Santa María del Algarve: 1018-51 (conquiesta por a taifa de Sevilla)
 Taifa de Segorb
 Taifa de Sevilla: 1023-91 (conquiesta por os almurabiz)
 Taifa de Silves: 1040-63 (conquiesta por a taifa de Sevilla)
 Taifa de Toledo: 1010/31-85 (conquiesta por o Reino de Castiella)
 Taifa de Tortosa: 1039-60 (conquiesta por a taifa de Zaragoza);1081/82-92 (conquiesta por a taifa de Denia)
 Taifa de Valencia: 1010/11-94 (conquiesta por a Taifa de Toledo)
 Taifa de Zaragoza: 1017/1118 (conquiesta por os almurabiz)

 Referencias 

Categoría:Primeras taifas